10. Klimaplan 2050 - 1. opfølgning og forslag til nye indsatser (Åben)
Tidl. politisk behandling
Forventet sagsgang
TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til 1. opfølgning på Klimaplan 2050 samt ti nye 
indsatser, der foreslås tilføjet til det eksisterende indsatskatalog.
Byrådet vedtog 27. september 2022 Klimaplan 2050. Med klimaplanen sætter Byrådet et ambitiøst mål om, 
at CO2-udledningen i [adresse] som geografisk område i 2030 skal være reduceret med 70 % i 
forhold til den samlede udledning i 1990, og at Favrskov Kommune skal være CO2-neutral i 2050 i 
overensstemmelse med Paris-aftalen.
Klimaplan 2050 sætter rammen for kommunens arbejde på klimaområdet med indsatser, der arbejder med 
såvel klimaneutralitet som klimatilpasning. En række af indsatserne er meget specifikke og målbare, mens 
andre indsatser er identificeret med henblik på, at de i kommende handlingsplaner skal konkretiseres.
Klimaplan 2050 indeholder dertil en beskrivelse af, hvordan arbejdet løbende monitoreres og evalueres. I 
første halvår af 2024 præsenteres Byrådet således i denne sag for en status på klimaindsatserne og delmål 
og et klima- og energiregnskab. Dertil præsenteres Byrådet for ti nye indsatser, der supplerer de allerede 
vedtagne indsatser. De nye indsatser er resultatet af en intern proces. Der foretages en større afdæknings- 
og udviklingsproces for at frembringe flere nye indsatser i forbindelse med, at Klimplanen revideres i 
efteråret 2026.
VURDERING
Teknik og Miljø vurderer, at arbejdet med implementering af Klimaplan 2050 overordnet følger den fastlagte 
plan. Der var ved vedtagelsen af Klimaplan 2050 en forventet difference på 106.600 tons CO2 i forhold til 
målet i 2030 og en difference på 240.500 tons CO2 i 2050. Teknik og Miljø vurderer, at differencen mellem 
den realiserede CO2-reduktion og målsætningerne vil falde i takt med, at rammevilkår for den kommunale 
klimaindsats forbedres, og nye teknologiske muligheder udvikles. Der er dog behov for, at [adresse] 
Kommune løbende afdækker, prioriterer og implementerer flere indsatser. 
Status på klimaindsatserne og delmål
Arbejdet med klimaindsatserne pågår, og forvaltningen har prioriteret at igangsætte flest mulige initiativer 
for at indhente erfaringer og påbegynde partnerskaberne med de mange interessenter, der er afgørende 
for at indfri flere af indsatserne frem mod hhv. 2030 og 2050. 41 ud af de 48 indsatser er enten afsluttet (ti) 
eller igangsat (31). Se bilag 1 for en uddybende status for hver af de 48 indsatser i plancherne 15-61.
Klimaplan 2050 definerer udover de to overordnede mål for CO2-udledningen 15 delmål. Teknik og Miljø 
vurderer, at Favrskov Kommune med de nuværende indsatser sandsynligvis vil indfri syv af delmålene, 
mens fem af delmålene sandsynligvis ikke opnås. Det er usikkert, hvorvidt de resterende tre delmål opnås. 
I bilag 1 er status for hver af de 15 delmål visualiseret i plancherne 8-11.
 
[adresse]: [adresse]
Dok-ID: 3697992
Sagsbehandler: sveb
Byråd
25. juni 2024  19:00
Klima- og energiregnskab
PlanEnergi har udarbejdet et notat om udviklingen af klimagasudledninger i [adresse] fra 2018 
til 2020. I notatet konkluderer PlanEnergi, at klimagasudledningerne i [adresse] er faldet ca. 14 
% fra 2018 til 2020. En stor del af faldet skyldes ændringer i hvordan udledningerne udregnes, men fald i 
kørselsforbruget grundet COVID-19, en mindre udledning fra elforsyning, fald i udledninger fra husdyr, 
emissionsreducerende effekt af flere efterafgrøder og ændret arealanvendelse samt øget lagring i skov er 
alle vigtige årsager til et betydeligt realt fald i udledningerne. I nedenstående tabel opsummeres udviklingen 
i udledningen:
Total emission
(ton CO2-ækv.)
1990
2018
2020
Planteavl
61.804
51.915
[adresse]
Dyrehold
50.284
56.127
48.006
Industrielle 
processer
6.952
5.733
5.714
Transport
105.518
152.740
119.432
Energi
382.888
190.099
173.593
Arealanvendelse
53.288
26.891
24.088
Affald og 
spildevand mv.
16.863
10.810
10.761
Total
677.596
494.316
426.608
Klima- og energiregnskabet er udfoldet i bilag 1 på plancherne 62-78.
Ti nye indsatser
Der er, som beskrevet, et behov for løbende at udtænke og igangsætte nye indsatser. Nedenstående ti nye 
indsatser skal bidrage til, at Favrskov Kommune når de fastsatte målsætninger:
1.
Bæredygtige driftsudbud på det grønne område
2.
Fokus på genbrug og bæredygtige materialer i anlæg og byggeri
3.
Optimering af vejbelysning på veje og stier
4.
Styrket informationsgrundlag ved beslutninger om renovering eller nybyg
5.
Jordhåndtering på tværs af afdelinger og projekter
6.
Partnerskab med landbruget om nedbringelse af CO2-udledning
7.
Omlægning af landbrugsarealer til klimalavbund
8.
Tværgående fokus på skovrejsning 
9.
Erhvervsrettet klimafokus 
10. Solceller på forsyningens arealer.
En beskrivelse af indsatserne, herunder de nødvendige handlinger, forventede effekter, involverede 
aktører, den økonomiske påvirkning og den forventede merværdi, er udfoldet for hver af indsatserne i bilag 
1 på plancherne 79-89.
ØKONOMI
Finansiering af Klimaplan 2050 er forankret i anlægsblokken ”Implementering af [adresse] 2050”, som er 
vedtaget i Budget 2023-26 og som løbende skal vedtages ifm. budgetlægningen. Anlægsblokken dækker 
en bred vifte af indsatser, herunder anlægsbudget til skovrejsning, miljøvenlig transport, driftsbevillinger til 
klimahandlingsplan mv. Mange af disse indsatser fortsætter forventeligt frem mod 2030 og 2050.
 
Syv af de ti nye indsatser håndteres inden for det eksisterende budget, mens tre indsatser kræver tilførsel 
af yderligere ressourcer. Det drejer sig om indsats 6. ”Partnerskab med landbruget om nedbringelse af CO2 
udledning”, hvor der er behov for 200.000 kr. årligt i 2025-28 til fremme af et partnerskab mellem [adresse] 
Kommune og landbrugssektoren. Dertil er der til indsats 7. ”Omlægning af landbrugsarealer til 
klimalavbund” behov for 600.000 kr. til løsning af de afledte, nødvendige opgaver for 
vandløbsmyndigheden. Yderligere er der til indsats 9. ”Erhvervsrettet klimafokus” behov for 150.000 kr. 
årligt i 2025-28 til at intensivere samarbejdet med Favrskov Kommunes virksomheder. Indsatsen indebærer 
et tilbud til virksomhederne, der kan styrke deres viden og øge deres handlemuligheder i forhold til at blive 
mere klimavenlige.
INDSTILLING
Direktøren for Teknik og Miljø indstiller til Byrådet:
1.
At 1. opfølgning på Klimaplan 2050 godkendes.
2.
At de ti nye indsatser godkendes.
BESLUTNING
Teknik- og Miljøudvalget, 10. juni 2024:
Fraværende: Ingen
Indstilles godkendt med den tilføjelse, at beslutningen vedr. finansieringen af de nye indsatser oversendes 
til budgetproces for Budget 2025-28.
Økonomiudvalget, 18. juni 2024:
Fraværende: Ingen
Indstillingen fra Teknik- og Miljøudvalget indstilles godkendt.
Byrådet, 25. juni 2024:
Fraværende: Søs Klausen, Werner Kjær
Yannick Madsen anmodede om afstemning. For Økonomiudvalgets indstilling stemte 23. Ingen stemte imod 
og ingen undlod at stemme. Indstillingen er dermed godkendt.  
For stemte Albert Johnsen, Majken Thomsen, Ragnar Olsen, Dorte Hermansen, Alvin Krogh, 
Ida Dam, Johnny Eriksen, Gorm Christoffersen, Stefan Christiansen, Mathias Lauritsen 
Aage Friis, Elisabeth Klausen, Sussanne Mortensen, Karlo Jessen, Kim Christensen, Kasper Østergaard, Kenn Knudsen 
Christine Toft, Kasper Kristoffersen, Agnete Schou, Nicoline Madsen, Nadia Jessen, Thake Else Østergaard, Finn Madsen 
Sonny Vestergaard og Gunnar Kjeldsen. 
Bilag

Status på Klimaplan 2050 og nye indsatser i juni 2024 (3722071)
